Міхаіл Гулін спалучае ў сваёй творчасці спецыфічную дасціпнасць і просталінейнасць. Тры яго скразныя пазіцыі: імкненне ставіць усё пад пытанне, гумар і любоў да кантэкставых гульняў. Усё гэта, памножанае на яго цікавасць да спрэчных, правакацыйных зон і на яго смеласць, дае вельмі цікавую сумесь. Мастак стварае свае працы ў самых разнастайных тэхніках – жывапіс, графіка, калаж, скульптурныя аб’екты і інсталяцыі, а таксама відэа і аўдыё-праекты.